钦定古今图书集成/明伦汇编/官常典/第304卷 > 李长庚
## 钦定古今图书集成/明伦汇编/官常典/第304卷 > 李长庚

按《明外史毕自严传》：“‘李长庚，字酉卿，麻城人。万历二
十三年进士。授户部主事，历江西左右布政使，励清
操，入为顺天府尹，改右副都御史，巡抚山东，尽心荒
政，民赖以苏。盗蔓武定诸州县，讨禽其渠魁’。四十六
年，辽东用兵，议行登莱海运。长庚初言不便，后言自
登州望铁山西北口至羊头凹，历中岛、长行岛，抵北
信口，又历兔儿岛至深井，达盖州，剥运一百二十里，
抵娘娘宫。陆行至广宁一百八十旦，至辽阳一百六
十里，每石费一金。”部议以为便，遂行之。明年二月特
设户部侍郎一人兼右佥都御史，出督辽饷，驻天津，
以长庚为之。奏行造淮船，通津路，议牛车，酌海道，截
帮运，议钱法，设按臣，《开事例》，《严海防》九事。时议岁运
米百八十万石，豆九十万石，草二千一百六十万束，
银三百二十四万两，长庚请留金花行改折借税课，
言：“臣考《会计录》，每岁本色、折色，通计千四百六十一
万有奇，入内府者六百馀万，入太仓者自本色外折
色四百馀万，内府六百万。自金花、籽粒外，皆丝、绵、布、
帛、蜡、茶、颜料之类，岁”久皆朽败。若改折一年，无损于
上，有益于下。他若陕西羊绒，江浙织造，亦当稍停一
年，济军国急。帝不悦，言：“金花籽粒，本祖宗旧制。内供
正额及军官月俸，所费不赀，安得借留？其以今年天
津、通州、江西、四川、广西上供税银尽充军费。”于是户
科给事中官应震上言：“考《会典》于内库则云：金花银，
国初解南京供武俸，诸边或有急，亦取给其中。正统
元年，始自南京改解内库，嗣后除武官俸外，皆为御
用。”是金花银国初常以济边，而正统后方供御用也。
《会典》于太仓库则云：“嘉靖二十二年题准，诸处京运
钱粮，不拘金花籽粒应解内府者，悉解贮太仓库，备
各边应用。”是世宗朝金花尽充兵饷。不知“陛下初年
何故敛之于内也。”今不考各边取给应用之例，而反
云“正供旧额”，何相左若是？至武官月俸，一岁不过十
馀万，乃云所费不赀哉？且原数一百万，陛下始增二
十万，年深月久，颠末都忘。以臣计之，毋论今年当借，
即嗣后年年借用可也；毋论未来者当济边，即见在
内帑者尽还太仓可也。若“夫物料改折，隆庆元年曾
行之，以解部济边。六年又行于南京监局，亦以济边。
此则祖宗旧制，陛下独不闻耶？”帝卒不听。时诸事刱
始，百务坌集，《长庚》悉办治。天启二年迁南京刑部尚书，就移户部。明年召拜户部尚书，未任，以忧归。崇祯
元年起工部尚书，复以忧去。久之，代闵洪学为吏部
尚书。六年正月，修撰陈于泰疏陈时弊，宣府监视中
官王坤力之侵及。首辅周延儒、长庚率同列上言：
“陛下博览古今，曾见有内臣参论武臣者否？自今以
后，廷臣拱手屏息，岂清朝所宜有。臣等溺职，祈立赐
谴黜，终不忍开内臣轻议朝政之端，流祸无穷，为万
世口实。”帝不怿。次日召对平台。时副都御史王志道
劾坤，语尤切，帝责令回奏。奏上，帝益怒。及面对，诘责
者久之，竟削其籍。志道，漳浦人。天启时为给事中，议
三案为高攀龙所驳，谢病归。其后附魏忠贤，历擢右
通政，论者薄之。及是以忤中官罢。长庚不植党援，与
温体仁不甚合，推郎中王茂学为真定知府。帝不允，
复推为顺德知府。帝怒，责以欺蒙，并追咎冠带监生
授职事，责令回奏。奏上，斥为民。家居十年，国变久之，
卒。